РЕПУБЛИКА БЪЛГАРИЯ

Министерство на земеделието и храните

***lav4e* ОБЛАСТНА ДИРЕКЦИЯ "ЗЕМЕДЕЛИЕ "-гр. ВИДИН**

3700 ВИДИН, ул. “Рибарска” №12, ет.2, тел: 094/601 488,факс:094/601 489,

e-mail:odzg\_vidin@mzh.government.bg

**З А П О В Е Д**

**№ РД-04-56/06.06.2025 г.**

На основание чл. 3 ал. 3 от Устройствения правилник на Областните дирекции „Земеделие” във връзка с писмо на Министерство на земеделието и храните с изх.№ 91-272/12.05.2025 г. и с оглед разпоредбите на чл. 5, ал. 4 и чл. 6, ал. 1, т. 2 от Закона за опазване на земеделските земи /ЗОЗЗ/ и Наредба № 8121з – 968/10.12.2014г. за правилата и нормите за пожарна безопасност при извършване на дейности в земеделските земи, с цел недопускане възникването на пожари и нанaсяне на щети на селскостопански инвентар и земеделска продукция,

**ОБЯВЯВАМ:**

**за пожароопасен сезон за 2025 г. времето от 09.06.2025 г. до 31.10.2025 г.**

**и**

**НАРЕЖДАМ:**

1. Съгласно разпоредбите наЗОЗЗ и Наредба № 8121з – 968/10.12.2014 г., **се забранява** изгарянето на стърнища и други растителни остатъци в земеделските земи и използването на открити огнеизточници.

Не се допуска паленето на открит огън, тютюнопушенето и паркирането на моторни превозни средства в площите с посеви и на разстояние по-малко от 50 метра до тях, от настъпването на етап „Восъчна зрялост” на житните култури до окончателното прибиране на реколтата и изораване на стърнищата.

Физическите и юридическите лица, преминаващи покрай неожънати площи, са длъжни да спазват правилата и нормите за пожарна безопасност и с действията си да не предизвикват възникването на пожари.

Не се разрешава извършването на ремонтни дейности по линейните обекти, преминаващи през и/или покрай житните площи през периода от восъчна зрялост до прибирането на реколтата.

1. Със своя заповед кметовете на общини в Област Видин следва да обявят началото на етап „Восъчна зрялост” на житните култури и определят мерки за осигуряване на пожарната безопасност на основание постъпило уведомление от Областна дирекция „Земеделие”, както и навременно да разгласят изискванията на Наредба № 8121з – 968/ 10.12.2014 г. сред населението.
2. Юридически и физически лица, осъществяващи дейности в земеделските земи, следва да организират изпълнението на изискванията на ЗОЗЗ и Наредба № 8121з – 968/ 10.12.2014 г., да оказват съдействие на органите за пожарна безопасност на населението, да уведомят писмено съответната Районна служба „Пожарна безопасност и защита на населението” преди започване на жътвата в площи над 100 дка, да парцелират и осигуряват пожарозащитни ивици в земеделските земи, засети с житни култури.
3. В жътвената кампания да използват земеделска техника, която е преминала годишен технически преглед, когато такъв се изисква съгласно Закона за регистрация и контрол на земеделската и горска техника, или периодичен технически преглед съгласно Закона за движение по пътищата, като техниката е осигурена с изискващите се пожаротехнически средства и искрогасители.
4. Регионална дирекция „Пожарна безопасност и защита на населението”, гр. Видин и инспекторите от Областна дирекция „Земеделие” гр. Видин, осъществяващи дейности свързани със Закона за регистрация и контрол на земеделска и горска техника, да извършват контрол по изпълнението на предвидените противопожарни мерки за недопускане възникването на пожари и нанасяне на щети на селскостопански инвентар и земеделска продукция на територията на област Видин.
5. Непосредственото организиране на борбата с пожари се извършва от органите по пожарна безопасност и защита на населението, със съдействието на общините, собствениците и ползвателите на селскостопански инвентар и земеделски земи, както и на лицата, извършващи дейности в тях.
6. Всяко лице забелязало пожар, е длъжно незабавно да предприеме действия за уведомяване на центровете за приемане на спешни повиквания към единния европейски номер 112.
7. С цел своевременно уведомяване на съответната Районна служба „Пожарна безопасност и защита на населението“ **районите** на действие от област Видин са както следва:

* РСПБЗН – Видин – за общини Видин, Брегово и Ново село-; fire-rs-vidin@mvr.bg, Дежурен-094 600 016 или fire-rd-vidin@mvr.bg, Деловодство-094 694 465; 094 694 489
* РСПБЗН – Белоградчик – за общини Белоградчик, Димово, Ружинци и Чупрене; fire-rs-belogradchik@mvr.bg, Дежурен-0936 531-64
* РСПБЗН – Кула – за общини Кула, Грамада, Макреш и Бойница; fire-rs-kula@mvr.bg, Дежурен-0938 331-11 .

Началниците на Общинските служби по земеделие да уведомят ръководителите на земеделски кооперации, собственици, арендатори и ползватели на селскостопански земи за обявения пожароопасен сезон, като същите се задължават да създадат необходимата организация за осигуряване на пожарната безопасност. Да поддържат повишена бдителност и активност през пожароопасния сезон и при необходимост да предприемат незабавни действия по ограничаване и потушаване на пожарите. Да поддържат в техническа изправност и готовност пожарогасителните устройства и в случай на пожар да се включат в гасенето му.

Настоящата заповед да се изпрати на кметовете на общините на територията на област Видин, на Регионална дирекция „Пожарна безопасност и защита на населението”, гр. Видин и на Общинските служби по земеделие.

Същата да се обяви на информационните табла в сградите на Общинските служби по земеделие и Областна Дирекция „Земеделие” - Видин и да се публикува на интернет-страницата на Областна дирекция „Земеделие” гр. Видин.

При възникване на пожар незабавно да се предоставя информация на директора на Областна дирекция “Земеделие“-Видин, относно възникналия инцидент, причини, виновници за възникване на пожара, нанесени щети, темп на развитие на пожара и има ли пострадали и застрашени хора. От своя страна директора на Областна дирекция “Земеделие“-Видин незабавно информира директора на дирекция “Сигурност“ в Министерство на земеделието и храните.

Контрол по настоящата заповед ще се осъществява от мен.

Настоящата заповед да се сведе до знанието на длъжностните лица за сведение и изпълнение.

**АЛЕКСАНДЪР МАТЕЕВ /п/**

***Директор ОД “Земеделие” гр. Видин***